# MOMENT TIL PLANLEGGINGA

*Dette er ressursar og forslag til korleis det er mogeleg å tenkje om planlegginga av* Konfrimantreunion*. Utforminga av tiltaket – omfang, for- og etterarbeid – må innrettast slik at det blir overkomeleg. Ramma for opplegget kan strekkjast og krympast etter dei ulike ressursane kyrkjelyden rår over.*

***Ha Konfirmantreunion* i bakhovudet undervegs i konfirmasjonstida, samla bilete/filmar, noter hendingar, kva for songar vart ”ei hit”? Kva for leikar likte dei best?**

**Ansvar og samarbeid**

* Kven skal ha ansvar for å lage til *På sporet*?

Tilsette eller andre? Ungdommar eller vaksne?

* Er dette noko kyrkjelyden gjer for ungdommane, eller er det noko ungdommane skal vere med på å planleggje og å gjennomføre? Spør gjerne ungdommar og vaksne som har vore med i konfirmanttida, om å hjelpe til med planlegging og gjennomføring. Ikkje minst er målgruppa sjølv viktig å samarbeide med. Kan ein spørje dei mens dei er konfirmantar om tema de sjølv vil ha?

**Nytte av frivillige medarbeidere og nøkkelpersonar**

Frivillige medarbeidere i konfirmasjonstida bør involverast i *Konfirmantreunion*, det kan med fordel vera ein av oppgåvene som konfirmantleiar. Er det nokon nøkkelpersonar i miljøet som kan vera viktig for deltakinga på Konfirmantreunion? Ungdom kjenner ungdom best, og kan vera gode idéskapere i tilhøve til aktivitetar. Samstundes er det viktig at ungdomsleiarane òg får vera ein del av fellesskapet på reunion, dei var jo ein del av fellesskapet i konfirmasjonstida (sjå meir i dokumentet - 10 tips til planlegging).

**Foreldreoppgåver**

Det er positivt å involvera føresette i ulike oppgåver, både for å letta på arbeidet og for å få ungdomane til å koma. Kakebaking eller hjelp til matlaging og servering er fine oppgåver for foreldre, og desse kan gjerne verta allereie delt ut i konfirmasjonstida!

**Tid og omfang**

*Konfirmantreunion* kan ha ulik lengde.

* Kor stort eller lite skal *Konfirmantreunion* vere hos oss?
* Er storleiken på konfirmantkullet og aktivitetsnivået i helgene så høgt at det er vanskeleg å få med heile kullet på ei helg, slik at gjennomføringa heller bør skje på ein dag i veka?
* Er det andre faktorar som gjer at ei helg er noko ungdommen vil prioritere, til dømes gode assosiasjonar til leir frå konfirmantleir, leir i det kontinuerlege ungdomsarbeidet, har god erfaring med logistikk og planlegging av leir osv.?

For å finne eit godt tidspunkt er lokalkunnskapen viktig!

* Når på året passar det for din kyrkjelyd å ha *Konfirmantreunion?* Er det konfirmasjon i september, bør reunion vere på hausten, er det konfirmasjon i mai, bør det vere reunion rett føre sumarferien.
* Kva for vekedag er god til eit slikt arrangement? Den dagen ”halve” kullet trenar fotball, er ikkje den beste dagen.
* Kva for klokkeslett er gode? (Tenk gjerne over kollektivtransporten sine ruter.)

**Tilrettelegging**

Ta høgde for ulike føresetnader for dei som er med.

* Er opplegget mogeleg å gjennomføre uavhengig av funksjonsevne?
* Er det mogeleg å frakte/hente nokon med bil undervegs dersom noko skjer?
* Allergiar?

**Fellesskap**

Det er viktig å tenkje gjennom korleis ungdommane blir møtte når dei kjem på *Konfirmantreunion*.

* Korleis kan ein planleggje ferdig alle praktiske detaljar i god tid før dei første ungdommane kjem?
* Kven har hovudansvar for å ta imot dei?
* Korleis kan ein dra i gang praten i starten, og kven tek ansvar for det?
* Korleis kan dei føle seg sett og velkomne når dei kjem?
* Korleis kan ein sikre at ein ser kvar enkelt ungdom om kullet er stort?
* Er det nok tid til at dei berre får prate saman?
* Kven ser den/dei som fell utanfor undervegs?

**Kven er våre unge?**

Korleis er ungdomskulturen lokalt, og kulturen hos dette kullet spesielt? Dette erspørsmål som kan ta utgangspunkt i korleis de kjenner kullet frå konfirmasjonstida.

* Kva gjer dei på *fritida*, og kor ofte?
* Kven er *leiarane / dei sosiale samlingspunkta* i kullet?
* Kva kan gjere dei *trygge* på at fleire frå kullet blir med *på Konfirmantreunion*?
* Kva er dei opptekne av? Kva gjer dei *glade*?
* Når det kjem til refleksjonsgrupper, passar det best å prøve å ha samme grupper dei hadde i konfirmasjonstida eller er det best å prøve nye grupper?

**Tematikk**

Om det ikkje er et spesielt tema for samlinga, kan det vere lurt å ha tenkt gjennom kva slags type samling ungdommane kjem til. Skal det vere middag med langbord, eller skal det vere meir avslappa kosekveld der ein skal sjå på bilder med ein godtepose i handa? Om det er forventa at dei pynter seg, bør det vere informert på førehand.

**Mat**

Måltidet er med og byggjer fellesskap.

* Skal det serverast mat, bør det vere påmeldingsfrist.
* Korleis ordnar de maten? Kva er menyen?
* Kven kan gjerne vere med på å lage i stand maten?

**Musikk**

Salmane er ein stor del av kyrkja sin kulturarv. Dei er med på å setje livet og trua i samanheng. Til allsongar er det fint å bruke kjent stoff. Men det er òg fint å kome litt vidare og gje dei noko nytt.

* Skal det vere songar i løpet av samlinga?
* Kva for songer har dei lært i konfirmasjonstida som kan brukast?
* Kven kan spele? Er det nokon som speler gitar, tromme eller liknande?

**Symbolhandling**

Tru handlar ikkje berre om kunnskap, tankar og kjensler. Vi gjer tru også. Difor er det fint å gjere symbolhandlingar i løpet av samlinga. Å bruke eit symbolspråk for tru kan bidra til ny livsmeistring og gi konkret hjelp til å leve trua i kvardagen. (Les meir om symbolhandlingar under fana vandring.)

* Kva for symbolhandlingar kjenner dei unge frå konfirmasjonstida?
* Kva for symbolhandlingar bruker vi i gudstenester?
* Kva for tema kan vi knyte symbolhandlingar til?